Document ID: 31995R2583

ΚΑΝΟΝΙΣΜΟΣ (ΕΚ) αριθ. 2583/95 ΤΗΣ ΕΠΙΤΡΟΠΗΣ της 3ης Νοεμβρίου 1995 για τροποποίηση του κανονισμού (ΕΟΚ) αριθ. 2814/90 για τις λεπτομέρειες εφαρμογής του ορισμού των αμνών που παχύνονται ώστε να γίνουν βαρείς αμνοί
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 περί κοινής οργανώσεως της αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1265/95 (2), και ιδίως το άρθρο 5 παράγραφος 9 και το άρθρο 28,
τον κανονισμό (ΕΟΚ) αριθ. 3901/89 του Συμβουλίου της 12ης Δεκεμβρίου 1989 για τον καθορισμό του ορισμού των αμνών που παχύνονται ώστε να γίνουν βαρείς αμνοί (3), όπως τροποποιήθηκε τελευταία από τον κανονισμό (ΕΚ) αριθ. 1266/95 (4) και ιδίως το άρθρο 1 παράγραφος 2,
Εκτιμώντας:
ότι οι λεπτομέρειες εφαρμογής του ορισμού των αμνών που παχύνονται ώστε να γίνουν βαρείς αμνοί έχουν θεσπισθεί στο πλαίσιο του κανονισμού (ΕΟΚ) αριθ. 2814/90 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 2134/95 (6) 7 ότι από την πείρα έχει αποδειχθεί ότι, προκειμένου να αποφευχθεί υπερβολικός δοικητικός φόρτος, θα πρέπει να περιορισθούν, με τρόπο που να τηρούνται οι κύκλοι παραγωγής κάθε κράτους μέλους, ο αριθμός, το μέγεθος και η χρονική περίοδος κατά την οποία οι παραγωγοί θα πρέπει να υποβάλουν τις ειδικές δηλώσεις στις αρμόδιες αρχές όσον αφορά την πρόθεσή τους να παχύνουν παρτίδες αμνών 7 ότι, προκειμένου να εναρμονισθούν οι ημερομηνίες αιτήσεως για τις πριμοδοτήσεις υπέρ των παραγωγών που επωφελούνται της παρεκκλίσεως που προβλέπεται στο δεύτερο εδάφιο του άρθρου 1 παράγραφος 1 του κανονισμού (ΕΟΚ) αριθ. 3901/89, όσον αφορά αμνούς που ανήκουν σε ειδικές φυλές σε ορισμένες γεωγραφικές περιοχές, χωρίς να αμφισβητείται η ανάγκη διενεργείας καταλλήλων ελέγχων, θα πρέπει να καθορισθεί το περιεχόμενο για την υποβολή ειδικής αιτήσεως για το σκοπό αυτό καθώς και η προθεσμία για την υποβολή της 7 ότι πρέπει να προβλεφθούν τα μέτρα ελέγχου και οι κυρώσεις που θα επιβάλλονται σε περίπτωση ανακριβειών που θα αναγράφονται στις προαναφερθείσες ειδικές δηλώσεις 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβείου και Αιγείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2814/90 τροποποιείται ως εξής:
1. Το άρθρο 1 παράγραφος 1 τρίτο εδάφιο αντικαθίσταται από το ακόλουθο κείμενο:
«Τα κράτη μέλη δύνανται να απαιτήσουν ότι αυτή η ειδική δήλωση αφορά ένα ελάχιστο αριθμό αμνών ανά παρτίδα, των οποίων η πάχυνση αρχίζει κατά τη διάρκεια καθορισμένης περιόδου που περιλαμβάνεται μεταξύ 15 Νοεμβρίου που προηγείται της αρχής της περιόδου εμπορίας για την οποία έχει υποβληθεί δήλωση και 14 του επομένου Νοεμβρίου, περίοδος που ορίζεται από κάθε κράτος μέλος συναρτήσει του κύκλου παραγωγής που εφαρμόζεται στην επικράτειά του. Επιπλέον, τα κράτη μέλη δύνανται να ορίσουν έναν ελάχιστο αριθμό ειδικών δηλώσεων που μπορούν να αποδεχθούν από ένα παραγωγό.».
2. Στο άρθρο 2 παράγραφος 1 προστίθενται τα ακόλουθα νέα εδάφια:
«Εντούτοις, στα κράτη μέλη όπου η πάχυνση διενεργείται κανονικά πριν αρχίσει η περίοδος εμπορίας, το κράτος μέλος μπορεί να αποφασίσει ότι οι αιτήσεις για πριμοδότηση θα υποβληθούν κατά τη διάρκεια περιόδου που θα καθορισθεί εντός της περιόδου που περιλαμβάνεται μεταξύ 1ης Νοεμβρίου που προηγείται της περιόδου εμπορίας και 31 του επομένου Μαρτίου. Σε παρόμοια περίπτωση ο παραγωγός υποβάλλει στις αρμόδιες αρχές, το αργότερο κατά την ημερομηνία της ενάρξεως του τοκετού, ειδική δήλωση η οποία περιλαμβάνει τις λεπτομέρειες που περιγράφονται στις τρεις πρώτες περιπτώσεις του πρώτου εδαφίου. Η ανακοίνωση αυτή αναφέρεται στην αίτηση πριμοδοτήσεως για την περίοδο εμπορίας για την οποία έχει υποβληθεί η ανακοίνωση αυτή.
Οι αρμόδιες αρχές που ορίζουν τα κράτη μέλη θα πρέπει να θεσπίσουν τα μέτρα που απαιτούνται για τον έλεγχο των ειδικών αυτών ανακοινώσεων. Τα μέτρα αυτά περιλαμβάνουν επιτοπίους ελέγχους που διεξάγονται στον τόπο του τοκετού επί του 10 % τουλάχιστον των παραγωγών οι οποίοι έχουν υποβάλει δηλώσεις για μία περίοδο εμπορίας. Εντούτοις, στην περίπτωση κατά την οποία ένας παραγωγός δηλώνει ότι πλέον του 40 % των προβατίνων του γεννούν εκτός της περιόδου διατηρήσεως, οι αρμόδιες αρχές λαμβάνουν τα δέοντα μέτρα ώστε να υπάρξει διασφάλιση ότι 50 % των ανωτέρω ελέγχων διενεργείται εκτός της περιόδου διατηρήσεως.».
3. Το άρθρο 2 παράγραφος 2 τελευταίο εδάφιο αντικαθίσταται από το ακόλουθο κείμενο:
«Όταν η αρμόδια αρχή διαπιστώσει ότι οι πληροφορίες που περιέχονται στην ειδική ανακοίνωση ή στην αίτηση πριμοδοτήσεως που αναφέρεται στην παράγραφο 1 αποτελεί ψευδή δήλωση εκ προθέσεως ή απορρέει από σοβαρή αμέλεια, ο εν λόγω παραγωγός χάνει επιπλέον το δικαίωμα στην πριμοδότηση σύμφωνα με το άρθρο 5 παράγραφος 3 του κανονισμού (ΕΟΚ) αριθ. 3013/89 για την περίοδο εμπορίας για την οποία αποκαλύπτεται ότι έγινε η ψευδής ανακοίνωση.».
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στις αιτήσεις πριμοδοτήσεως που υποβάλλονται για την περίοδο εμπορίας 1996 και τις επόμενες περιόδους εμπορίας.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Νοεμβρίου 1995.

Labels: 3
17
19
6